Πάντα μου άρεσε να ταξιδεύω για να γνωρίζω νέους τόπους, ανθρώπους*,* συνήθειες, ήθη και έθιμα. Μόλις άκουσα πως θα γίνει στο σχολειό μου το πρόγραμμα Erasmus + θεώρησα πως θα ήταν μια πολύ καλή ευκαιρία για να εκπληρώσω τον στόχο μου.

Κληρώθηκα μαζί με άλλους 5 συμμαθητές μου για το ταξίδι. Πήρα τεράστια χαρά, που θα ταξίδευα με φίλους και συμμαθητές μου. Όμως, όποιος πάει ταξίδι, έχει και υποχρεώσεις. Επομένως από εκείνη την ημέρα και μετά ήξερα τι με περιμένει. Όλες τις ημέρες τις ετοιμασίες δεν τις παίρναμε στα σοβαρά και οι καθηγήτριες μας μας φώναζαν. Όμως επειδή βλέπαμε πως είχανε άγχος, σκεφτήκαμε και είπαμε να τους δώσουμε λίγο χαρά και τις τελευταίες μέρες τα πήγαμε τέλεια. Τα αποτελέσματα θα τα δείτε παρακάτω.

**24 ΑΠΡΙΛΙΟΥ** : Σήμερα ξημερώνει μια καινούρια μέρα ασυνήθιστη, καθώς θα ταξιδέψω με φίλους και καθηγήτριες μου στη Γερμανία. Θα γνωρίσουμε μια άλλη χώρα ξένα παιδιά στην ηλικία μας. Είναι μια πολύ ωραία μέρα. Ξεκινώ από το σπίτι, θέλω να πάω γρήγορα στο σχολειό για να πάρουμε το mini bus για Αθήνα. Αποχαιρετώ τους γονείς μου και τον αδελφό μου και ξεκινάμε για το αεροδρόμιο.

Στο δρόμο επικρατούσε ένα πολύ ωραίο κλίμα διότι όλοι ήμασταν χαρούμενοι. Φτάνουμε στο αεροδρόμιο Ελευθέριος Βενιζέλος έπειτα από 2.30 περίπου ώρες. Επιβιβαζόμαστε στο αεροπλάνο και αναχωρούμε για Ζυρίχη. Φτάνοντας βλέπουμε τον οδηγό που θα μας πάει στο Freiburg και ξεκινάμε .Η Ελβετία έχει πολύ όμορφα τοπία .Μόλις φτάσαμε στο Freiburg κρυώναμε πολύ καθώς λίγο πιο πριν πρέπει να είχε χιονίσει.

Βρίσκουμε όλοι τα παιδιά που μας φιλοξενούν και φεύγουμε για τα σπίτια τους. Το παιδί που με φιλοξένησε ήταν ψηλό και πολύ κοινωνικό καθώς μιλάγαμε από την πρώτη μέρα. Το βράδυ αφού φάγαμε έρχεται ο Μάνθος με το παιδί που το φιλοξενούσε και περάσαμε όλοι πολύ ωραία.

**25 ΑΠΡΙΛΙΟΥ**: Ξύπνησα στις 6 το πρωί και αφού φάγαμε το πρωινό μας αναχωρήσαμε με το λεωφορείο για το σχολείο. Το σχολείο ήταν τεράστιο. Μέχρι να κάνουν οι Γερμανοί τις τελευταίες πρόβες για την τελετή καλωσορίσματος μας προσκάλεσαν οι Κύπριοι να καθίσουμε μαζί τους. Ήταν μία καλή ευκαιρία να τους γνωρίσω

Η τελετή καλωσορίσματος περιελάμβανε ομιλίες από την Γερμανίδα καθηγήτρια και τον διευθυντή του Γερμανικού Σχολείου αλλά και από τον Γάλλο συντονιστή του προγράμματος. Μετά τα παιδιά παρουσίασαν διάφορες χωρογραφίες, κάναμε διάφορες αθλητικές δραστηριότητες με ανάμεικτες ομάδες με σκοπό να γνωριστούν τα παιδιά όλων των χωρών μεταξύ τους Εγώ ήμουν στην ίδια ομάδα με έναν Ιταλό μια Ιταλίδα και έναν Γάλλο. Η ομάδα μου βγήκε τρίτη και το βραβείο ήταν μπάρες δημητριακών και Haribo.

Μετά το πέρας των δραστηριοτήτων πήραμε το μεσημεριανό μας φαγητό στο εστιατόριο του σχολείου μαζί με τους μαθητές από την Κύπρο. Ύστερα πήγαμε στο κέντρο της πόλης με το τραμ όπου με την βοήθεια των παιδιών από την Γερμανία εξερευνήσαμε την πόλη αναζητώντας διάφορα πράγματα Το δημαρχείο της πόλης ήταν ο επόμενος σταθμός μας όπου ο δήμαρχος της πόλης μας μίλησε για διάφορα πράγματα που αφορούσαν την πόλη του. Μας πρόσφεραν χυμό από μύλο και βγάλαμε πολλές αναμνηστικές φωτογραφίες.

Ύστερα από αυτή μας την επίσκεψη μας άφησαν ελευθέρους μέχρι να γυρίσουμε στο σπίτι όπου μας περίμενε ένα πεντανόστιμο δείπνο. Η μέρα μας τελείωσε παίζοντας μπάσκετ με τα υπόλοιπα παιδιά , και βλέποντας τηλεόραση.

**26 ΑΠΡΙΛΙΟΥ :** Σήμερα επισκεφθήκαμε ένα γερμανικό ΕΠΑΛ όπου σε ένα εργαστήριο κάναμε διάφορες κατασκευές. Μαθητές του σχολείου μας έδειξαν πως αλλάζουμε λάστιχα σε ένα αυτοκίνητο αλλά και πώς να οδηγήσουμε μία μηχανή. Ακολούθησε το μεσημεριανό φαγητό στο σχολείο. Το απόγευμα επισκεφθήκαμε την ποδοσφαιρική ακαδημία της ομάδας του Φράιμπουργκ όπου μας ξενάγησαν στις εγκαταστάσεις της και μας έδειξαν με ποιο τρόπο διαμορφώνονται οι μελλοντικοί ποδοσφαιριστές μέσα από τις προπονήσεις όσο μέσα από τα σχολικά μαθήματα

Το βράδυ πήγαμε με τα παιδιά που μας φιλοξενούσαν για bowling. Εκεί ήταν και η παρέα τους που φιλοξενούσαν και εκείνοι παιδιά από άλλες χώρες. Ύστερα γυρίσαμε σπίτι φάγαμε και είδαμε ταινία μαζί με τον φίλο μου τον Μάνθο και το παιδί που τον φιλοξενούσε. Περάσαμε ένα πολύ ωραίο βράδυ

**27 ΑΠΡΙΛΙΟΥ:** Σήμερα το πρωινό εγερτήριο ήταν πολύ νωρίς κατά τις 5 η ώρα διότι θα πηγαίναμε στο Στρασβούργο. Το ταξίδι κράτησε περίπου 2 ώρες. Φτάνουμε εκεί και πάμε κατευθείαν στο Ευρωπαϊκό Κοινοβούλιο. Η ξεναγός μας έδειξε αρχικά το Ευρωπαϊκό Κοινοβούλιο σε μακέτα και μετά μας οδήγησε σε ένα σημείο που κυμάτιζαν όλες οι σημαίες των χωρών της Ε.Ε όπου τραβήξαμε πολλές φωτογραφίες.

Αργότερα μας έδειξαν ένα βίντεο με διάφορες συνεδριάσεις της Ε.Ε πριν μας οδηγήσουν στον ίδιο τον συνεδριακό χώρο όπου μας ενημέρωσαν για τον τρόπο διεξαγωγής τους, για τον αριθμό των ευρωβουλευτών κάθε χώρας και άλλα ενδιαφέροντα πράγματα. Μετά το πέρας της ξενάγησης πήγαμε στο Ευρωπαϊκό Κέντρο, σχηματίσαμε ανάμεικτες ομάδες ψάχνοντας διάφορες πληροφορίες σχετικά με την πόλη και την Ευρώπη. Μετά πήγαμε στον καθεδρικό ναό, ψωνίσαμε στα γύρω μαγαζιά και φάγαμε πριν αναχωρήσουμε για το Freiburg.

Εκεί όλα τα παιδιά που μας φιλοξενούσαν είχαν αποφασίσει να μας πάνε στο κέντρο της πόλης όπου περάσαμε 2 αξέχαστες ώρες. Η μέρα μας τελείωσε με ένα ποδοσφαιρικό αγώνα μεταξύ των ημών και των παιδιών μου μας φιλοξενούσαν,

**28 ΑΠΡΙΛΙΟΥ**: Και σήμερα πρωινό ξύπνημα και συγκέντρωση στο σχολείο. Σε μια αίθουσα του σχολείου κάναμε μια αναπαράσταση του Ευρωπαϊκού Κοινοβουλίου όπου η ελληνική αντιπροσωπεία τα πήγε πολύ καλά . Μετά το πέρας της αναπαράστασης πήγαμε σε ένα ύψωμα της πόλης για φαγητό με θέα όλη την πόλη του Freiburg. Όταν τελειώσαμε το γεύμα και με την άδεια των καθηγητών φύγαμε για το σπίτι. άδεια από τις καθηγήτριες μας για να φύγουμε.

Το βράδυ βρεθήκαμε στο σχολείο για την βραδιά Erasmus. Αφού είδαμε τις παρουσιάσεις των χωρών έφτασε και η σειρά μας όπου χορέψαμε χασάπικο. Μετά από τις παρουσιάσεις φάγαμε και παίξαμε ποδόσφαιρο. Στο τέλος της βραδιάς βγάλαμε αναμνηστικές φωτογραφίες με όλα τα παιδιά.

**29 ΑΠΡΙΛΙΟΥ**: Σήμερα είναι η ημέρα αναχώρησης για την Ελλάδα. Χαιρέτησα και ευχαρίστησα την οικογένεια για την φιλοξενία της και έβγαλα αναμνηστικές φωτογραφίες με όλους. Το λεωφορείο που μας περίμενε στο σχολείο μας οδήγησε στην Ζυρίχη όπου επιβιβαστήκαμε στο αεροπλάνο για το ταξίδι μας πίσω στην Ελλάδα.

Αυτή ήταν μια από τις καλύτερες εμπειρίες στην ζωή μου και εύχομαι να έχω την τύχη να συμμετάσχω ξανά σε ένα τέτοιο Ευρωπαϊκό πρόγραμμα. Επίσης εύχομαι να ξανασυναντήσω όλα τα παιδιά που είχα την ευκαιρία να γνωρίσω σε αυτό το αξέχαστο ταξίδι μου στο Freiburg της Γερμανίας.